อันที่จริงมาร้านนี้ในสิงห์ปาร์คช่วงหน้าฝน บรรยากาศดีนะคะ ไม่มีแดดและก็ไม่หนาว เพียงแต่เดินจากที่จอดรถมาร้านลำบากนิดนึง เพราะพื้นโคลนและเค้าจัดสวนบังจนไม่รู้จะขึ้นร้านทางไหนได้ค่ะ
อาหารเป็นอิตาเลี่ยนค่ะ ปรุงกันในครัวเปิดเลย สดๆร้อนๆ ได้บรรยากาศ เว้นแต่เชฟจะพูดดังและไม่ผ่านเซ็นเซอร์ให้ได้ยินอยู่บ้าง????????
มีเมนูไม่มากนัก ราคาไม่แรงเท่าอีกร้านคือภูภิรมย์ วันนี้สั่ง
-พิซซ่าไส้กรอกอิตาเลี่ยน300฿ บางกรอบ หน้าท่วม ชีสแบบพอดีๆ ขนาด12"สมราคาค่ะ มีรสเปรี้ยวนำนิดหน่อย กลมกล่อมดีแต่รวมๆจืดกว่ายี่ห้อที่ส่งตามบ้าน
-เฟตตูชินี่ไส้กรอกอิตาเลี่ยนเผ็ด160฿ รสชาติดี ปริมาณก็พอเหมาะ แต่ไม่เผ็ดเลย
-ซีซาร์สลัด150฿ ดีงามทุกอย่าง ชีสขูดมาค่ะป้าชอบเพราะทานง่ายกว่าฝานเป็นแผ่น
เหลือบไปเห็นเบียร์แอลกอฮอลฟรี จริงๆ0.5% น่าจะประมาณยาแก้ไอ ป้าลองสั่งแก้วเล็ก(300cc)80฿ คล้ายดราฟท์นะคะแต่หวานกว่านิดนึง ทานง่ายมากกก กระดก4-5ทีก็เกลี้ยง
วิวสวยตามเคย ทานอิ่มแล้วจะไปดูคนปีนผาจำลองหลังร้าน หรือจะขึ้นไปเล่นซิปไลน์ย่อยอาหารก็ได้นะตะเอง